_ 
TEXTES ET DOCUMENTS 179 
Mandrenesa ! mandrenesa, mandrenesa, Andriamanitra, Andriananahary, 
mandrenesa, ry vazimba masina rehetra ! 
Antsoina hianao, Andriamanitra, hianao Andriananahary, hianareo Andria- 
manidahy, hianareo Andriamanibavy, hianareo Zanahary masina, fa marary ny zanak'’ 
olombelona ka mangataka sy mifona aminareo. Be ny bado, maro ny adala, ka aza maka 
ny vavan’ ny bado, aza mihaino ny tenin’ ny adala, fa mamela izay meloka sy diso tami- 
nareo. 
Ary manatitra ny haja izahay, ka avia manatrika, avia miaraka homana, avia 
maka ny anjara na kely na be. Antsoina hianao, Ramatoa Ramiaramasoandro, tompon’ 
ny rano any Ankaratra, any antampon’ Ankaratra, ny any amoron’ Itasy, ny anv Am- 
bohitrondrana, sy ny namanareo tsy voatonona, fa izany hianareo no faharoa amin' 
Andriamanitra, izay rano no mody olona. 
Marary ny zanak’ olombelona, ka mangataka sy mifona aminareo. Be ny bado, 
maro ny adala, fa mamelà izay meloka sy diso taminareo. 
Ary manatitra ny haja izahay, ka avia manatrika, avia miaraka homana, avia 
maka ny anjara na kely na be. Antsoina hianareo, Rafohy sy Rangita any Meriman- 
jaka, hianao Andrianjaka any antampon’ Andringitra, hianao Andrianerinerina any 
Manerinerina, hianao Andriampandrana any Ampandrana, sy ny namanareo rehetra 
tsy voatonona, fa izany hianareo no fahatelo amin’ Andriamanitra, izay tompon’ ny 
fanjakana. j 
Marary ny zanak’ olombelona, ka mangataka sy mifona aminareo. Be ny bado, 
maro ny adala, ka aza maka ny vavan’ ny bado, aza mihaino ny tenin’ ny adala, fa 
.mamela izay meloka sy diso taminareo. 
Ary manatitra ny haja izahay, ka avia manatrika, avia miaraka homana, avia 
maka ny anjara na kely eto na be. Antsoina hianao Andriambodilova ao antampon” 
Anosisoa, hianao Ramatoa Ranoromasina any Andranoro, hianao Andriantsimanda- 
fikarivo ao Ambohitriniarivo, hianao Ranakandriana ao Andranovato, ny any Amba- 
tondradama, sy ny namanareo rehetra tsy voatonona, fa izany hianareo no fahefatra 
amin’ Andriamanitra, izay tompon’ ny fahamasinana. 
Marary ny zanak’ olombelona, ka mangataka sy mifona aminareo. Be ny bado, 
maro ny adala, ka aza maka ny vavan’ ny bado, aza mihaino ny tenin” ny adala,-fa ma- 
melà izay meloka sv diso taminareo. 
Manatitra ny haja izahay, ka avia manatrika, avia miaraka _homana, avia 
maka ny anjara na kely na be. Antsoina hianao Ramnatoa Rasoabe, sy hianao Ramatoa 
Rasoanasy, izay tompon’ ny tapany atsinanana, hianao Andriamanalinarivo, tompon 
ny ilany atsimo, sy ny namanareo rehetra tsÿy voatonona eto, fa izany hianareo no 
fahadimy amin’ Andriamanitra, izay tompon’ ny manodidina. 
Marary ny zanak’ olombelona, ka mangataka sy mifona Ne Be ny bado, 
 maro ny adala, ka aza maka ny vavan’ ny bado, aza mihaino ny tenin’ ny adala, fa ma- 
melà izay meloka sy diso taminareo. ï 
Ary manatitra ny haja izahay, ka avia manatrika, avia miaraka homana, avia, 
maka ny anjara na kely eto na be. ' 
Ireo no vato eran-tanan’ ny zanak’ olombelona, ka entina manasina anareo 
mianakavy. 
